# Gat ragdoll

El gat ragdoll (en anglès literalment 'nina de drap') és una raça de gat característica per la seva docilitat extrema. Els ragdolls adoren als seus amos humans i no els agrada estar sols. Mutacions naturals i encreuaments selectius forçats entre races molt domèstiques com la siamesa, la persa i la birmana han privat a aquest gat de qualsevol instint de defensa. Reacciona poc al perill, es mostra dòcil i tranquil. És un gat casolà i molt intel·ligent.
Una particularitat del ragdoll consisteix en el fet que quan és pres en braços és capaç d'afluixar completament els seus músculs i relaxar-se del tot, fins a tornar-se inert i tou com un ninot. Aquesta característica és la que justament explica l'origen de la seva denominació. Una altra característica és la seva veu, que és molt dèbil, i rarament miola, fins al punt que és necessari vigilar-lo per assegurar-se que no hi hagi cap problema.

## Història

Aquesta raça es va originar a Califòrnia a la dècada de 1960, a partir d'una gata d'angora anomenada Josephine. Segons explica la història la gata va ser atropellada per un cotxe (també es va arribar a dir que en l'accident va perdre un ull, encara que només són suposicions) i durant el període en què va estar lesionada s'explica que uns estudiants es van fer càrrec d'ella, i aquesta va arribar a domesticar-se una mica pel fet que vivia en una casa. Quan van néixer els gatets es van adonar que eren enormes (massa per la seva curta edat) i molt dòcils i afectuosos. Així que la senyoreta Ann es va dedicar a buscar la raça perfecta criant amb els fillets de Josephine i altres moltes races, escollides prèviament, per a la munta i que així sortissin els gatets perfectes. Una altra part de la història és que Josephine era una gata persa impura, la qual va ser exposada a la munta amb diverses varietats de gats fins a obtenir el gat ragdoll actual.

## Característiques

El gat ragdoll és un gat de pelatge llarg o semillarg, amb tres varietats de patró: colorpoint, bicolor, i Mitte. Els colorpoint (també conegut com a gen siamès) s'identifiquen perquè tenen un color diferent al blanc en les extremitats, els bicolors dos colors i els Mitte perquè tenen barbeta blanca i "guantets" blancs.
Els colors del pelatge poden ser marró (seal), grisenc (blue), xocolata, i lila, tant a la cara com en els peus. També existeixen amb altres colors menys tradicionals com crema, vermellós com una flama (flame) i tipus linx.
El seu pelatge necessita una cura mínima, i no s'embulla si es pentina regularment.
Els gats de la raça Ragdoll triguen uns tres anys a aconseguir per complet el desenvolupament físic madur. Un Ragdoll adult mascle pot pesar entre 5,4 i 9 quilograms i arribar a mesurar 90 centímetres de llarg, mentre que el pes de la femella oscil·la entre els 4,5 i 6,8 kg.

## Referències

* Ragdoll Standard FIFe.
* Ragdoll J. Anne Helgren (2006). Telemark Productions.
* "Welcome to the Governing Council of the Cat Fancy". http://www.gccfcats.org/breeds.html Arxivat 2012-12-08 a Wayback Machine.. Retrieved 14 December 2010.
* see U.S. trademark number 1,026,916.
* Understanding Cat Behavior: The Complete Feline Problem Solver Roger Tabor (2003). P 33.
* Do cats always land on their feet Gina Spadafori, Marty Becker.
* The Cat: Its Behavior, Nutrition & Health Linda P. Case, Kerry Helms, Bruce Macallister (2003). P 31.
* Ragdoll Breed standard Governing Council of Cat Fancy.
* Ragdoll Breed standard Cat Fanciers' Association.
* Breed Profile Cat Fanciers' Association.

## Enllaços externs

* Ragdoll history according to the Ragdoll Fanciers Club International